Andre mot King Kong Bundy
**André René Roussimoff** (født 19. mai 1946 i Grenoble i Frankrike, død 27. januar 1993 i Paris), best kjent som **Andre the Giant**, var en fransk fribryter i World Wrestling Federation (senere World Wrestling Entertainment) og skuespiller.

Fribryting
----------

Roussimoff var 224 cm høy og veide opptil 245 kg, og hadde skostørrelse 57. Han var en av de mest kjente profilene innen fribrytingen, og tiltrakk ca. 93 000 tilskuere på *WrestleMania III* i en kamp mot Hulk Hogan.

Skuespillerkarriere
-------------------

På grunn av sin store størrelse og spesielle utseende var André etterspurt i enkelte roller i film. Han debuterte i en fransk spillefilm om boksing i 1967 og spilte inn flere filmer på 1970- og -80-tallet. Den første amerikanske rollen var som bigfoot i TV-serien The Six Million Diollar Man i 1976.Mal:Sfnp Han dukket opp i andre biroller i TV-serier som The Greatest American Hero, B. J. and the Bear, The Fall Guy og serien om Zorro fra 1990-tallet. Helt mot slutten av sin karriere spilte han også i flere filmer. Han har en ikke-kreditert rolle som monsteret Dagoth i Conan ødeleggeren fra 1984. Samme år spilte han seg selv (under navnet André Rousimmoff) i komedien Micki & Maude. Hans mest kjente rolle var som kjempen Fezzik i Prinsessebruden fra 1987.

Personlig liv
-------------

Årsaken til Andrés store størrelse var akromegali eller kjempevekst. Sykdommen gav ham imidlertid helseproblemer, særlig ryggplager og overbelastede ledd. I de siste opptredenene i fribryting gikk han til og fra ringen med krykker.

Roussimoff døde 46 år gammel på et hotellrom i Frankrike natt til 27. januar 1993. Årsaken var hjertestans som et resultat av sykdommen. Han ble funnet av sin sjåfør dagen etter. Han var i Frankrike i forbindelse med begravelsen til sin far og hadde blitt noen dager lengre for å feire sin mors bursdag.

Roussimoff fikk ett barn, datteren Robin Christensen Roussimoff født i 1979.

Referanser
----------

1. 1 2   fichier des personnes décédées, deces.matchid.io, besøkt 27. september 2021[Hentet fra Wikidata]
2. 1 2   Find a Grave, oppført som André Roussimoff, Find a Grave-ID 4359, besøkt 9. oktober 2017[Hentet fra Wikidata]
3. ↑   editionshurtubise.com[Hentet fra Wikidata]
4. ↑  André the Giant : Biographie
5. ↑  Krugman, M. (2008). *Andre the Giant : a legendary life* (1. (pocket) utg.). New York: Pocket Books. s. 79. ISBN 978-1-4165-4112-7.
6. ↑  «The Official Site of Andre the Giant: Biography». Besøkt 18. mai 2009.
7. ↑  «Andre the Giant, 46, Professional Wrestler (Obituary)». *New York Times*. 31. januar 1993. Besøkt 23. juni 2008.
8. ↑  «André the Giant». *Biography*. A&E Network. January 13, 1998.

Eksterne lenker
---------------

* (en) Offisielt nettsted Rediger på Wikidata

* (en) André the Giant – kategori av bilder, video eller lyd på Commons Rediger på Wikidata
* (en) Andre the Giant på Internet Movie Database Rediger på Wikidata

* (en) Andre the Giant på AllMovie Rediger på Wikidata

* (en) Andre the Giant hos Rotten Tomatoes Rediger på Wikidata

* (en) Andre the Giant hos The Movie Database Rediger på Wikidata
* (en) Andre the Giant – Cagematch Rediger på Wikidata

* (en) Andre the Giant – wrestlingdata.com Rediger på Wikidata

* (en) Andre the Giant – Online World of Wrestling Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** WikiTree **·** VIAF **·** LCCN **·** ISNI **·** SUDOC
 |